حادثة الكشح هيا عباره عن اعمال عنف و اضطرابات فى 31 ديسمبر 1999 فى منطقة الكشح بمركز دار السلام بمحافظه سوهاج فى صعيد مصر. ادت اعمال العنف لمقتل 20 شخص كان 19 منهم من اتباع الكنيسه القبطيه و اتصاب 33 غيرهم بجروح. حسب افادات رسميه عن الحادث كان فيه خلاف بين تاجر قبطى و واحد من الزباين المسلمين ليلة راس السنه فى 31 ديسمبر 1999 كان السبب ورا المواجهات, بس التوتر كان فى البلده لما استرعت الكشح الانتباه الدولى للمره الاولى سنة 1998, لما اتهمت جماعه مصريه معنيه بحقوق الانسان الشرطه باعتقال مئات الاقباط و تعذيب كتير منهم اثناء تحقيقها فى جريمة قتل اثنين من المسيحيين و عبرت الجماعه عن اعتقادها بان الشرطه وقتها كانت عايزه تلزق التهمه بواحد من الاقباط عشان تتجنب تصعيد حدة التوتر بين المسلمين و المسيحيين نفت الحكومه المصريه داه وقته. كانت بعض اساليب الشرطه فى استجواب 1000 محتجز فى قضيه الكشح لسنة 1998 اضطرت الحكومه المصريه لتحويل 4 من الشرطه للقضاء و تم تبراتهم بعدين و فيه مزاعم من المحتجزين فى قضية سنة 1998 بانهم اتعرضو للتعذيب فالاستجواب بتعليقهم من السقف بصوره معكوسه او تعرضهم لصعقات كهربائيه او اجبارهم الوقوف ساعات طويله فى وضع الصليب.